b'\n_START_ARTICLE_\nKegumo HE\n_START_PARAGRAPH_\nKegumo HE yra seniausia Dauguvos hidroelektrin\xc4\x97, ir tre\xc4\x8dia did\xc5\xbeiausia hidroelektrin\xc4\x97 Latvijoje ir Baltijos \xc5\xa1alyse. Pastatyta prie Kegumo. Oficialiai statyba prad\xc4\x97ta 1937 m. gegu\xc5\xbe\xc4\x97s 22 d. _NEWLINE_Kegumo HE fakti\xc5\xa1kai yra hidroelektrini\xc5\xb3 kompleksas, kuris susideda i\xc5\xa1 dviej\xc5\xb3 skirtingais laikotarpiais pastatyt\xc5\xb3 hidroelektrini\xc5\xb3 Dauguvos de\xc5\xa1iniajame ir kairiajame krante. Elektrin\xc4\x97 yra 70 km nuo Dauguvos \xc5\xbeio\xc4\x8di\xc5\xb3 ir atitinkamai formuoja Dauguvos HE kaskados antr\xc4\x85 pakop\xc4\x85. Elektrin\xc4\x97s savininkas ir operatorius yra nacionalin\xc4\x97 energijos kompanija \xe2\x80\x9eLatvenergo\xe2\x80\x9c ._NEWLINE_Kegumo HE sl\xc4\x97gimo auk\xc5\xa1tis yra 14 metr\xc5\xb3, o HE tvenkinio talpa yra 168,3 mln. m\xc2\xb3. Elektrin\xc4\x97s elekros energijos gamybos galia yra 264 megavatai, o i\xc5\xa1dirbio dydis 2004 m. sudar\xc4\x97 571 gigavatvaland\xc4\x99. Tai yra ma\xc5\xbedaug 10\xc2\xa0% valstybin\xc4\x97s energijos kompanijos \xe2\x80\x9eLatvenergo\xe2\x80\x9c 2005 m. realizuoto elektros energijos dyd\xc5\xbeio. Kegumo HE pagamint\xc4\x85 elektros energij\xc4\x85 perduoda 110 kilovolt\xc5\xb3 elektros perdavimo tinkle._NEWLINE_Kegumo HE komplekso senoji dalis, Kegumo HE-1 yra apr\xc5\xabpinta keturiais hidroagregatais, kuri\xc5\xb3 galia \xc5\xa1iuo metu yra 72 megavatai (MW), ji buvo statoma nuo 1936 m. iki 1939 m. 2001 m. baigta Kegumo HE-1 rekonstrukcija, per kuri\xc4\x85 buvo pakeisti visi hidroagregatai ir automatizuotos valdymo sistemos. Rekonstrukcijos metu nedaug padidinta elektrin\xc4\x97s galia. Kegumo HES-2 buvo statoma nuo 1976 m. iki 1979 m., ir ji yra apr\xc5\xabpinta 3 hidroagregatais, kuri\xc5\xb3 bendra galia yra 192 MW.'